Matteo Paro

Matteo Paro (Ast, 17  mars dël 1983) a l'é 'n fotbaleur piemontèis che a gieuga ant ël Génoa con ël ròl ëd sénter-campista.

 Cariera 
Chërsù ant la squadra dij giovo dla Juventus, che a l'avìa pijalo a l'età 'd tërdes ani da l'Ast, a l'ha giugà soa prima partìa an Serie A ai 17 ëd magg dël 2003 (Reggina-Juventus 2 a 1).

Ant la stagion 2003-04 a ven prestà al Chievo Veron-a e da lì a passa al Croton an Serie C1 (gené 2004) andoa a gieuga 15 partìe an marcand 2 grije e an giutand la squadra a ruvé an Serie B.

Ant la stagion 2004-05 a resta al Croton, a gieuga 39 partìe e a marca 3 grije. L'antreneur Gasperini, che a l'ha antrenà Paro già ant la squadra dij giovo dla Juve, a lo fa giughé sempre titolar. N'ani dòp a gieuga a Sien-a an Serie A antramentre che dël 2006-07 a gieuga con la Juventus an Serie B, an fasend 28 presense ant ël campionà. Sò nòm a resta ant la stòria dla Juventus mersì a la grija che Matteo Paro a l'ha marcà ant la prima giornà dël campionà: ai 9 dë stémber a Rìmin.

Ant l'istà dël 2007 a l'é stàit vendù da la Juve al Génoa.

 Palmarès 
Campionà italian: 1
 Juventus: 2002/03
Campionà italian ëd Serie B: 1
 Juventus: 2006/07

Paro, Matteo 
Categorìa:Fotbaleur dla Juventus